Az egyes generációk meghatározása nem pontos, ugyanis a vélemények megoszlanak arról, mettől-meddig tart egy bizonyos szakasz, továbbá egyes vélemények szerint átfedések is kialakulhatnak, ugyanis a változások többnyire a technika fejlődésével hozhatók összefüggésbe, ami területenként és közegenként eltérő lehet, azonban általánosan az a vélemény terjedt el, hogy a generációk 15 vagy 20 évenként követik egymást. Ebből kiindulva az 1920 és 1939 között születettek az ún. veteránok, a Baby boom-korszak az 1940 és 1959 között született embereké, míg az X generáció-hoz az 1960 és 1983 között születettek tartoznak. Az Y generáció-ba az 1984 és 1994 között, a Z generáció-ba pedig az 1995 és 2009 között születetteket sorolják. A 2010 után születetteket "alfa" generációnak (Generation Alpha)[1] szokták nevezni.
Az Y generáció egy új típusú nemzedék, melynek kialakulásában a technika száguldó fejlődése játszott rendkívül fontos szerepet. Ha az 1900-as évek utáni időszakot felosztjuk, akkor ez a generáció a negyedik a sorban, jellemzően az 1980 és 1994 között születetteket soroljuk ide.
A technika fejlődése miatt nem sok fiatalt látunk könyvvel a kezében ücsörögni, emiatt azt gondolhatjuk, hogy ez a generáció előtérbe helyezi a pl. a videójátékokat az olvasással szemben, de ez nem így van. Attól, hogy nem látunk könyvet a kezükben, az nem azt jelenti, hogy nem olvasnak vagy nem tanulnak, csupán alkalmazkodtak a rohanó világhoz. Minden könyvüket a telefonjaikon, tableteiken, számítógépeiken tárolják - legyen szó akár szórakoztató irodalomról vagy tankönyvről.[forrás?]
A lap eredeti címe: „https://hu.wikipedia.org/w/index.php?title=Generációs_marketing&oldid=21697577”
Utoljára szerkesztve 2019. szeptember 15., 14:00-kor